KGGB

KGGB ย่อมาจาก Korean GPS Guided Bomb คือชุดนำวิถีด้วย GPS/INS ผลิตโดยบริษัท LIG Nex1 ของเกาหลีใต้ ใช้ติดตั้งกับลูกระเบิดอเนกประสงค์ MK-82 ขนาด 500 ปอนด์ ซึ่งเป็นลูกระเบิดที่แพร่หลายและราคาถูก ส่งผลให้ลูกระเบิดธรรมดากลายเป็นระเบิดร่อนนำวิถี ซึ่งสามารถโจมตีเป้าหมายจากระยะไกลระหว่าง 40-100 กิโลเมตร

KGGB ประกอบด้วยชุดอุปกรณ์นำวิถี (Guidance Kit) น้ำหนัก 89 กิโลกรัมซึ่งมีปีกพับได้ มีระบบนำวิถีด้วย GPS/INS ซึ่งช่วยให้สามารถปฏิบัติการได้อย่างมีประสิทธิภาพไม่ว่าจะเป็นเวลากลางวันหรือกลางคืน รวมถึงในสภาพอากาศที่เลวร้าย นอกจากนี้ยังมีคุณสมบัติป้องกันการถูกกวนสัญญาณ GPS ทำให้สามารถโจมตีเป้าหมายได้อย่างแม่นยำแม้ในสภาพแวดล้อมที่ไม่สามารถใช้สัญญาณ GPS ซึ่งช่วยเพิ่มโอกาสความอยู่รอดของอาวุธและความสำเร็จของภารกิจได้อย่างมีนัยสำคัญ 

KGGB มีลักษณะคล้ายกับคล้ายกับ JDAM ของสหรัฐในหลายด้าน เนื่องจากทั้งสองระบบถูกออกแบบมาเพื่อเปลี่ยนระเบิดธรรมดาให้กลายเป็นระเบิดนำวิถี อย่างไรก็ตาม การติดตั้ง JDAM ต้องเดินสายไฟใหม่ภายในลำตัวหรือปีกของเครื่องบินเพื่อเชื่อมต่อกับระเบิด และยังต้องปรับโปรแกรมให้เชื่อมต่อกับระบบควบคุมของเครื่องบินรบด้วย แต่ KGGB ไม่จำเป็นต้องทำเช่นนั้น นักบินของเครื่องบินรุ่นเก่าอย่าง F-5 สามารถตั้งค่าระเบิดและปล่อยได้โดยใช้เครื่อง PDA แยกต่างหากผ่านการเชื่อมต่อบลูทูธ산 뒤 숨긴 北 장사정포 잡는 ‘한국형 JDAM’ 개발, 중앙SUNDAY, 2010-08-08

KGGB สามารถติดตั้งกับเครื่องบินขับไล่หลายรุ่น เช่น F-5, F-16, FA-50 และ KF-21 โดยไม่จำเป็นต้องใช้กระเปาะหรือระบบนำวิถีเสริมอื่นๆ และเคยถูกใช้ในการรบจริงครั้งแรกในวิกฤตการณ์ชายแดนไทย–กัมพูชา ค.ศ. 2025 โดยกองทัพอากาศไทยเนชั่น. สื่อเกาหลี ระบุระเบิดที่ติดตั้ง F-16 บินถล่ม "กัมพูชา" เป็น "KGGB" 1 สิงหาคม 2568

ผู้ใช้งาน

 กองทัพอากาศสาธารณรัฐเกาหลี: 1,500 ชุด

 กองทัพอากาศซาอุดีอาระเบีย: 120 ชุด

 กองทัพอากาศไทย: 20 ชุด
อ้างอิง

หมวดหมู่:ระเบิดนำวิถี